- Ես նշեցի, որ կարևոր է ոչ միայն սեփական գաղափարների քարոզչությունը, այլ նաև ինչ-որ առումով, քաղաքացու հետ տարվող կրթական աշխատանքը: Այսօր մենք գտնվում ենք փոփոխությունների շրջանում, և մեր քաղաքացիները, ինչու չէ, ինչ-որ առումով նաև քաղաքականապես կրթվելու կարիք ունեն: Այն մարդիկ, ովքեր զբաղվում են պրոֆեսիոնալ քաղաքականությամբ, պետք է հասկանան, որ նաև այդ բնագավառի համար են իրենք պատասխանատու: Եվ այս առումով մենք անկեղծ և բաց երկխոսության եղանակով պետք է մարդկանց բացատրենք, որ ընտրակաշառքով նրանցից խլում են իրենց իշխանությունը: Սա միակ դեպքն է, երբ ընտրողը բոլորից վեր է, նա է կենտրոնական իշխանությունն այս երկրի: Եվ այդ իշխանությունն են նրանից խլում: Իսկ դրա դիմաց տրվող գումարներն անհամատեղելի արժեքներ են: